Piediluco järv
Piediluco järv (itaalia keeles Lago di Piediluco) on järv Kesk-Itaalias Umbria ja Lazio maakonnas Terni ja Rieti provintsis. 368 meetri kõrgusel merepinnast asuva järve pindala on 158 hektarit, rannajoone pikkus umbes 13 kilomeetrit, valgla suurus 73 km². Umbes kilomeetri kaugusel järvest loodes moodustab Velino jõgi 165 m kogulangusega Marmore joa, maailma suurima inimkätega rajatud joa.